Pasiūlymas Tarybos reglamentas (ES) Nr. …/… [data] kuriuo nustatomos 2010–2011 m. žvejybos sezono europinių ančiuvių žvejybos Biskajos įlankoje galimybės ir iš dalies keičiamas Reglamentas (ES) Nr. 53/2010 /* KOM/2010/0374 galutinis - NLE 2010/0200 */





[pic] | EUROPOS KOMISIJA | Briuselis, 2010.7.7 KOM(2010)374 galutinis 2010/0200 (NLE) Pasiūlymas TARYBOS REGLAMENTAS (ES) Nr. …/… [data] kuriuo nustatomos 2010–2011 m. žvejybos sezono europinių ančiuvių žvejybos Biskajos įlankoje galimybės ir iš dalies keičiamas Reglamentas (ES) Nr. 53/2010 AIŠKINAMASIS MEMORANDUMAS Tarybos reglamente (ES) Nr. 53/2010[1] nustatytas europinių ančiuvių išteklių Biskajos įlankoje 2010 m. BLSK 7 000 tonų ir Komisijai suteiktas įgaliojimas pakoreguoti šį BLSK atsižvelgiant į mokslinę informaciją, sukauptą per pirmąjį 2010 m. pusmetį. Pagal 2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką išdėstytus bendrosios žuvininkystės politikos tikslus žvejybos galimybės turėtų būti nustatomos atsižvelgiant į mokslines rekomendacijas ir biologinius, socialinius ir ekonominius aspektus, užtikrinant įvairiems žvejybos sektoriams teisingas sąlygas. 2010 m. liepos [..] d. Žuvininkystės mokslo, technikos ir ekonomikos komiteto (toliau – ŽMTEK) rekomendacija dėl Biskajos įlankos europinių ančiuvių išteklių taikoma 2010 m. liepos 1 d.–2011 m. birželio 30 d. žvejybos sezonui. Atsižvelgiant į šią rekomendaciją ir siekiant užtikrinti paprastą ir tinkamą išteklių valdymą, minėtam valdymo laikotarpiui reikėtų nustatyti naują tų išteklių BLSK ir kvotas. Kadangi Komisija įgaliota nustatyti, atsižvelgiant į mokslines rekomendacijas, leidžiamo sužvejoti šių išteklių žuvų kiekio apribojimus tik 2010 m., tikslinga, kad Taryba nustatytų šį naują BLSK atskirame reglamente ir atitinkamai iš dalies pakeistų Reglamentą (ES) Nr. 53/2010. ŽMTEK rekomendacijoje išteklių biomasė vertinama apytiksliai 51 350 tonų. Atsižvelgiant į 2009 m. liepos 29 d. Komisijos pateiktą Tarybos reglamento, kuriuo nustatomas ilgalaikis Biskajos įlankos europinių ančiuvių išteklių ir jų žvejybos būdų valdymo planas[2], pasiūlymą ir į tai, kad tas pasiūlymas grindžiamas naujausiu sprendimų dėl žvejybos galimybių poveikio šiems ištekliams vertinimu, tikslinga nustatyti šių išteklių BLSK pagal pasiūlyme išdėstytą žvejybos taisyklę. Todėl turėtų būti nustatytas 15 600 tonų 2010 m. liepos 1 d.–2011 m. birželio 30 d. žvejybos sezono BLSK. Pagal 1996 m. gegužės 6 d. Tarybos reglamento (EB) Nr. 847/96, nustatančio bendrų leistinų sugavimų ir kvotų kasmetinio valdymo papildomas sąlygas[3], 2 straipsnį būtina nustatyti, kiek tame reglamente numatytos priemonės taikomos europinių ančiuvių ištekliams Biskajos įlankoje. Tarybos prašoma šį pasiūlymą priimti kuo greičiau, kad žvejai galėtų planuoti savo veiklą naujam žvejybos sezonui. 2010/0200 (NLE) Pasiūlymas TARYBOS REGLAMENTAS (ES) Nr. …/… [data] kuriuo nustatomos 2010–2011 m. žvejybos sezono europinių ančiuvių žvejybos Biskajos įlankoje galimybės ir iš dalies keičiamas Reglamentas (ES) Nr. 53/2010 EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį, atsižvelgdama į Europos Komisijos pasiūlymą, kadangi: (1) Taryba privalo nustatyti bendrą leidžiamą sužvejoti kiekį (toliau – BLSK) pagal žvejybos rajonus arba žvejybos rajonų grupes. Žvejybos galimybės valstybėms narėms turėtų būti paskirstytos taip, kad kiekvienai valstybei narei būtų užtikrintas sąlyginis kiekvienos išteklių rūšies žvejybos stabilumas, tinkamai atsižvelgiant į bendrosios žuvininkystės politikos tikslus, nustatytus 2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[4]. (2) Tarybos reglamente (ES) Nr. 53/2010[5] nustatytos tam tikrų žuvų išteklių, įskaitant europinių ančiuvių išteklius Biskajos įlankoje (ICES VIII zona), 2010 m. žvejybos galimybės. (3) Naujasis BLSK turėtų būti nustatytas remiantis mokslinėmis rekomendacijomis, atsižvelgiant į biologinius, socialinius ir ekonominius aspektus, ir visiems žvejybos sektoriams užtikrinant vienodas veiklos sąlygas. 2010 m. liepos [..] d. Žuvininkystės mokslo, technikos ir ekonomikos komiteto (toliau – ŽMTEK) rekomendacija dėl Biskajos įlankos europinių ančiuvių išteklių grindžiama metinio žvejybos sezono, kuris prasideda liepos 1 d. ir baigiasi kitų metų birželio 30 d., duomenimis. (4) Siekiant supaprastinti žvejybą ir užtikrinti tinkamą išteklių valdymą, reikėtų nustatyti naują tų išteklių BLSK ir valstybių narių kvotas, atsižvelgiant į 3 punkte nurodytą valdymo laikotarpį. (5) Siekdama parengti daugiametį šių išteklių sezoninės žvejybos planą, kuriame būtų nustatyta žvejybos taisyklė, taikoma nustatant žvejybos galimybes, 2009 m. liepos 29 d. Komisija pateikė Tarybos reglamento, kuriuo nustatomas ilgalaikis Biskajos įlankos europinių ančiuvių išteklių ir jų žvejybos būdų valdymo planas[6], pasiūlymą. ŽMTEK rekomendacijoje išteklių biomasė vertinama apytiksliai 51 350 tonų. Atsižvelgiant į Komisijos pasiūlymą ir į tai, kad tas pasiūlymas grindžiamas naujausiu sprendimų dėl žvejybos galimybių poveikio šiems ištekliams vertinimu, tikslinga nustatyti šių išteklių BLSK pagal pasiūlyme išdėstytą žvejybos taisyklę. Todėl turėtų būti nustatytas 15 600 tonų 2010 m. liepos 1 d.–2011 m. birželio 30 d. žvejybos sezono BLSK. (6) Atsižvelgiant į taikymo srities ir laiko ypatumus, žvejybos galimybes tikslinga nustatyti atskiru reglamentu ir atitinkamai iš dalies pakeisti Reglamentą (ES) Nr. 53/2010. Tačiau žvejybai ir toliau turėtų būti taikomos tame reglamente nustatytos bendrosios kvotų naudojimo sąlygų nuostatos. (7) Pagal 1996 m. gegužės 6 d. Tarybos reglamento (EB) Nr. 847/96, nustatančio bendrų leistinų sugavimų ir kvotų kasmetinio valdymo papildomas sąlygas[7], 2 straipsnį būtina nustatyti, kiek tame reglamente numatytos priemonės taikomos europinių ančiuvių ištekliams Biskajos įlankoje. (8) Atsižvelgiant į tai, kad jau prasideda šis žvejybos sezonas ir reikia užtikrinti metinių sužvejoto kiekio ataskaitų teikimą, šis reglamentas įsigalioja iškart ir taikomas nuo 2010 m. liepos 1 d. Tuo pačiu tikslu žvejybos galimybių pakeitimai, nustatyti Reglamente (ES) Nr. 53/2010, taikomi nuo 2010 m. sausio 1 d., PRIĖMĖ ŠĮ REGLAMENTĄ: 1 straipsnis Europinių ančiuvių žvejybos Biskajos įlankoje galimybės 1. Nustatomas toks Reglamente (EB) Nr. 218/2009 apibrėžtoje ICES VIII zonoje bendras leidžiamas sužvejoti europinių ančiuvių kiekis (toliau – BLSK) ir jo paskirstymas valstybėms narėms 2010 m. liepos 1 d.–2011 m. birželio 30 d. laikotarpiu (išreikšta tonomis gyvojo svorio): Rūšis: | Europinis ančiuvis Engraulis encrasicolus | ICES zona: | VIII (ANE/08.) | Ispanija | 14 040 | Mokslinėmis rekomendacijomis pagrįstas BLSK | Prancūzija | 1 560 | ES | 15 600 | BLSK | 15 600 | 2. Paskirstant žvejybos galimybes, kaip nurodyta 1 dalyje, ir naudojantis tomis galimybėmis taikomos Reglamento (ES) Nr. 53/2010 7, 10 ir 13 straipsniuose išdėstytos sąlygos. 3. Taikant Reglamentą (EB) Nr. 847/96 1 dalyje nurodytiems ištekliams taikomas mokslinėmis rekomendacijomis pagrįstas BLSK. Taikomos to reglamento 3 straipsnio 2 ir 3 dalys ir 4 straipsnis. 2 straipsnis Reglamento (ES) Nr. 53/2010 pakeitimas Reglamento (ES) Nr. 53/2010 IA priedo įrašas, susijęs su VIII zonos europinių ančiuvių ištekliais, pakeičiamas taip: „Rūšis: | Europinis ančiuvis Engraulis encrasicolus | Zona: | VIII (ANE/08.) | Ispanija | 6 300 | Mokslinėmis rekomendacijomis pagrįstas BLSK | Prancūzija | 700 | ES | 7 000 | BLSK | 7 000 | (1)“ | (1) BSLK taikomas 2010 m. sausio 1 d.–birželio 30 d.“ | 3 straipsnis Įsigaliojimas Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Jis taikomas nuo 2010 m. liepos 1 d., išskyrus 2 straipsnį, kuris taikomas nuo 2010 m. sausio 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] OL L 21, 2010 1 26, p. 1. [2] COM (2009) 399 galutinis. [3] OL L 115, 1996 5 9, p. 3. [4] OL L 358, 2002 12 31, p. 59. [5] OL L 21, 2010 1 26, p. 1. [6] COM (2009) 399 galutinis. [7] OL L 115, 1996 5 9, p. 3.